ડીસાના જીઆઇડીસી વિસ્તારમાં બનેલી ફાયરીંગની ઘટનાને પગલે જાંગ પર વાગેલી ગોળી પેટ તરફ સરકી જતાં હાલ અમદાવાદની એપોલોમાં સારવાર ચાલી રહી છે. ત્યારે બીજી તરફ પોલીસે આરોપીને ઝડપી લેવાં સીસીટીવીમાં તપાસ કરતાં શખ્સ ગોળી મારી ભાગવા જતાં કેમેરામાં કેદ થતાં પોલીસે પાંચ ટીમો બનાવી આરોપીઅોને દબોચી લેવા કાર્યવાહી હાથ ધરી છે. ગત શનિવારે બપોરે ડીસાના જીઆઇડીસી વિસ્તારમાં વાસણની ફેકટરી ધરાવતા સુનિલ કુમાર વિનોદભાઈ શાહ તેમની ફેક્ટરી ઉપરથી ઘર તરફ જઈ રહ્યા હતા. દરમિયાન ફેક્ટરી આગળના વળાંકમાં ત્રણ બુકાનીધારીઓ તેમની પાસે આવી નામ એડ્રેસ પૂછી તેમના પગમાં ફાયરિંગ કરી નાસી છૂટ્યા હતા.